Document ID: 32002R0800

Komission asetus (EY) N:o 800/2002,
annettu 14 päivänä toukokuuta 2002,
siemenalan tuen tietyistä yksityiskohtaisista säännöistä annetun asetuksen (ETY) N:o 1686/72 muuttamisesta vakautusmekanismin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna asetuksella (EY) N:o 154/2002(2), ja erityisesti sen 3 artiklan 4 a kohdan,
sekä katsoo seuraavaa:
(1) Asetuksessa (ETY) N:o 2358/71 otetaan käyttöön muita kuin riisinsiemeniä koskeva vakautusmekanismi vahvistamalla tukikelpoinen enimmäismäärä, periaate enimmäismäärän jakamiselle jäsenvaltioiden kesken sekä seuraamukset, joita sovelletaan tukia vähentämällä, jos enimmäismäärät ylittyvät.
(2) Olisi vahvistettava muiden kuin riisinsiementen enimmäismäärä, jolle voidaan myöntää tukea yhteisössä, sekä kullekin jäsenvaltiolle kuuluvat määrät. Kunkin jäsenvaltion enimmäismäärä on asetuksessa (ETY) N:o 2358/71 vahvistettuna viitejaksona korjattujen satojen edustava keskimäärä. Huomioon otetut määrät ovat siemenalan yhteisestä markkinajärjestelystä annetun neuvoston asetuksen (ETY) N:o 2358/71 soveltamisessa tarvittavien tietojen toimittamisesta 14 päivänä marraskuuta 1973 annetun komission asetuksen (ETY) N:o 3083/73(3), sellaisena kuin se on viimeksi muutettuna asetuksella (ETY) N:o 1679/92(4), liitteessä olevan 6 kohdan perusteella komissiolle tiedoksi annetut määrät.
(3) Eri lajien siemenet saavat erisuuruista tukea. Jotta tuet olisivat talousarvion kannalta vastaavia, kullekin lajille olisi määriteltävä vastaavuuskerroin kustakin lajista myönnettävän tuen ja keskimääräisen tukimäärän perusteella. Keskimääräinen tukimäärä vahvistetaan taatun enimmäismäärän muodostavan siemenmäärän teoreettisesti aiheuttamien menojen perusteella. Yhteisön enimmäismäärä ja kansalliset määrät ilmaistaan vastaavina määrinä.
(4) Vakautusmekanismin toiminnan varmistamiseksi olisi vahvistettava määräpäivä, johon mennessä jäsenvaltioiden on annettava komissiolle tiedoksi siemenmäärät, joista on haettu tukea, jotta voidaan laskea kuhunkin jäsenvaltioon mahdollisesti sovellettavat vähennyskertoimet.
(5) Sallitun kansallisen määrän ylittäneissä jäsenvaltioissa tukia voidaan maksaa vasta kun komissio on vahvistanut kuhunkin jäsenvaltioon mahdollisesti sovellettavat vähennyskertoimet. Tämän vuoksi olisi säädettävä määräajasta näiden kertoimien vahvistamiselle.
(6) Sen varmistamiseksi, että vakautusmekanismia sovelletaan vain, kun yhteisön enimmäismäärä ylittyy, ja ylituotantoon kannustamisen ehkäisemiseksi eräiden jäsenvaltioiden mahdollisesti käyttämättä jättämät määrät olisi jaettava enimmäismäärän ylittäneille jäsenvaltioille suhteessa niiden kansalliseen määrään, ja laskettava kunkin asianomaisen jäsenvaltion tukeen sovellettavat vähennyskertoimet suhteessa vahvistetun kansallisen määrän ylitykseen.
(7) Komissio vahvistaa kuhunkin asianomaiseen jäsenvaltioon sovellettavat tuen vähennyskertoimet. Tämän vuoksi olisi määriteltävä menetelmä, jolla jäsenvaltioiden on laskettava kuhunkin lajiin sovellettavat tuet.
(8) Jotta jäsenvaltiot voisivat ottaa huomioon oman tuotantonsa rakenteen ominaispiirteet ja erityisesti pienet tuotantoketjut, on aiheellista säätää, että jäsenvaltiot voivat jakaa kansallisen määränsä siemenheimojen tai -lajien mukaan.
(9) Tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan komission asetus (ETY) N:o 1686/72(5):
1) Korvataan 3 artikla seuraavasti: " 3 artikla
1. Muiden kuin riisinsiementen osalta enimmäismäärä, josta tukea voidaan Euroopan yhteisössä maksaa 1 päivästä heinäkuuta 2002 alkaen, on 305754 tonnia, ja se jakautuu jäsenvaltioiden kesken seuraavasti:
TAULUKON PAIKKA
Määrät ilmaistaan vastaavina määrinä 2 kohdan mukaisesti.
2. Määrät, joista on tehty tukihakemus, muunnetaan vastaaviksi määriksi kertomalla kutakin lajia vastaava määrä sen tämän asetuksen liitteessä olevalla vastaavuuskertoimella.
3. Tukea myönnetään siementen lisääjälle hakemuksesta, joka on tehtävä korjaamisen jälkeen ennen kyseisen jäsenvaltion kullekin lajille tai lajikeryhmälle vahvistamaa päivämäärää.
4. Jäsenvaltion on maksettava tuki lisääjälle kahden kuukauden kuluessa hakemuksen jättämisestä ja viimeistään korjuuvuotta seuraavan vuoden 31 päivänä heinäkuuta, sanotun kuitenkaan rajoittamatta 5 kohdan soveltamista.
Tuottajajäsenvaltioiden on ilmoitettava viimeistään siementen korjuuta seuraavan vuoden 15 päivänä elokuuta komissiolle määrät, joista hakemuksia on tehty.
5. Jos enimmäismäärän todetaan jonkin korjuun osalta ylittyneen asetuksen (ETY) N:o 2358/71 3 artiklan 4 a kohdan neljännen alakohdan mukaisesti ja komissio on saanut 4 kohdan toisessa alakohdassa säädetyt tiedot, se vahvistaa viimeistään 30 päivänä syyskuuta kullekin asianomaiselle jäsenvaltiolle ylitysvuotta seuraavana markkinointivuonna tukeen sovellettavat vähennyskertoimet.
Tuen vähennyskertoimet vahvistetaan suhteessa 1 kohdassa tarkoitetun kansallisen määrän ylitykseen.
Jos komissio toteaa, että jokin jäsenvaltio ei ole käyttänyt kokonaan 1 kohdassa vahvistettua kansallista määräänsä, kyseisen jäsenvaltion käyttämättä jätetty kansallinen määrä jaetaan samana markkinointivuonna oman kansallisen määränsä ylittäneille jäsenvaltioille. Komissio jakaa määrän suhteessa jäsenvaltioiden kansallisiin määriin.
6. Jäsenvaltion on laskettava kuhunkin lajiin sovellettava alennetun tuen määrä kertomalla tuen määrä 5 kohdasta johtuvalla vähennyskertoimella.
7. Jäsenvaltiot voivat ennen markkinointivuoden alkua vahvistaa kansallisella tasolla tuotantoprofiilin jakamalla kansallisen määränsä eri siemenlajien ja/tai -heimojen kesken.
Jäsenvaltioiden, jotka aikovat käyttää edellisessä alakohdassa säädettyä mahdollisuutta, on ilmoitettava siitä komissiolle ja annettava sille mahdollisimman pian tiedoksi kansallisella tasolla toteutettaviksi aiotut toimenpiteet. Kyseisten toimenpiteiden on oltava johdonmukaisia asetuksen (ETY) N:o 2358/71 4 a artiklan sekä 5 ja 6 kohdan säännösten kanssa erityisesti tukien maksamisesta johtuvien talousarvioon kohdistuvien vaikutusten osalta."
2) Tämän asetuksen liite lisätään liitteeksi I.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä toukokuuta 2002.

Labels: 3
6